MEGA เด้ง 5% โบรกฯชูเป้า 56 บ. มองครึ่งปีหลัง “ไฮซีซั่น” หนุนกำไรนิวไฮ
MEGA ดีดเกือบ 5% “ฟินันเซีย” เคาะเป้า 56 บ. มองผลงานครึ่งปีหลังเข้า “ไฮซีซั่น” ผลักดันกำไรทำจุดสูงสุดของปี ส่วนงวด 9 เดือนคาดกำไร 1,262.4 ล้านบาท โต 30.8% จากปีก่อน
MEGA ดีด 5% โบรกชูเป้า 56 บ. มองผลงานครึ่งีหลัง “ไฮซีซั่น” ผลักดันกำไรทำจุดสูงสุดของปี ส่วนงวด 9 เดือนคาดกำไร 1,262.4 ลบ. โต 30.8% จากปีก่อน
25 ต.ค. 2564

ผู้สื่อข่าวรายงานว่า ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 10:06 น. อยู่ที่ระดับ 47.50 บาท บวก2.25 บาท หรือ 4.97% สูงสุดที่ระดับ 47.50 บาท ต่ำสุดที่ระดับ 46 บาท ด้วยมูลค่าการซื้อขาย 131.55 ล้านบาท

ด้านบริษัทหลักทรัพย์ ฟินันเซีย ไซรัส ระบุแนะนำ “ซื้อ” ราคาเป้าหมายปี 2564 ที่ 56 บาท คาดกำไรปกติช่วงไตรมาส 3/64 ที่ระดับ 421.9 ล้านบาท ซึ่งถือเป็นกำไรต่อไตรมาสที่สูงสำหรับ MEGA และยังเติบโต 23.1% จากปีก่อน เป็นการเติบโตติดต่อกันทุกไตรมาสตั้งแต่ไตรมาส 1/63
โดยประมาณการดังกล่าวอยู่บนสมมติฐานรายได้ลดลง 2.7% จากไตรมาสก่อน, 3.7% จากปีก่อน จากการเติบโตของธุรกิจแบรนด์ Mega We care (มีมาร์จิ้นสูงกว่า Maxxcare) ในทุกภูมิภาคโดยเฉพาะตลาดเอเชีย ตะวันออกเฉียงใต้ ซึ่งเป็นตลาดหลักของบริษัท อัตรากำไรขั้นต้นคาดว่าจะรักษาให้อยู่ในระดับสูงกว่า 40% ได้ต่อเนื่องจากไตรมาสก่อน
ทั้งนี้ ในส่วนของค่าเงินจ๊าดของเมียนมาที่อ่อนค่าอย่างรวดเร็ว 18% ตั้งแต่ต้นเดือน ก.ย. ที่ผ่านมา จากผลของ COVID-19 และแรงกดดันด้านเงินเฟ้อที่สูงขึ้นมากจากราคาอาหารและน้ำมันที่แพงขึ้น เชื่อว่าส่งผลกระทบจำกัดต่อ MEGA เนื่องจากยาเป็นสิ่งจำเป็นและฐานลูกค้าของบริษัทเป็นกลุ่ม B+ อันที่จริงค่าเงินจ๊าดเริ่มอ่อนค่าตั้งแต่ต้นปี 2564 แต่บริษัทก็สามารถทำให้กำไรเติบโตและทำสถิติสูงสุดเป็นประวัติการณ์ได้ในไตรมาส 2/64 และในอดีตช่วงไตรมาส 2/62 ค่าเงินจ๊าดเคยอ่อนค่าถึง 22% จากไตรมาสก่อน แต่กำไรในไตรมาสดังกล่าวก็สามารถเติบโตได้ +11.9% จากไตรมาสก่อน
อย่างไรก็ตาม หากประมาณการเป็นไปตามคาด กำไรงวด 9 เดือนแรกของปีนี้ จะอยู่ที่ 1,262.4 ล้านบาท เติบโต 30.8% จากปีก่อน และคิดเป็น 72.8% ของประมาณการทั้งปี ส่วนแนวโน้มกำไรปกติไตรมาส 4/64 น่าจะเป็นจุดสูงสุดของปีเพราะเป็น High season ราคาหุ้นปัจจุบันมี PE ปี 2564 ที่ 22.0 เท่าและ EV/EBITDA เพียง 15.9 เท่า คงราคาเป้าหมายปี 2564 ที่ 56 บาท และยังคงแนะนำซื้อ